คุณครับพอดีมีก้อนใต้ค้าง ไม่ทราบว่าเกิดจากหมากัดหรือป่าวพอดีผมโดนฟันหมามีแผลไม่ได้ล้างแผลเพราะแพ้เล็กล้างแค่สบู่ตอนนี้อยู่ในระหว่างฉีดวัคซีนpcec หรือเกียวกับการอาการปวดฟันของผม เพราะผมไม่ค่อยชอบแปรงฟันรู้สึกปวดข้างซ้าย ตอนเคี้ยวอะไร แล้วมีเหงือกบวมตรงฝันคุด้วยครับเคี้ยวอะไรก็เจ็บ
สวัสดีค่ะ หากได้ไปฉีดวัคซีนป้องกันพิษสุนัขบ้าตามกำหนดนัด โอกาสที่จะเป็นโรคพิษสุนัขบ้าก็แทบไม่มีค่ะนอกจากนี้ อาการมีก้อนใต้คาง ก็ไม่ใช่ลักษณะอาการของโรคพิษสุนัขบ้าค่ะโดยก้อนดังกล่าวน่าจะเป็นต่อมน้ำเหลืองโต เนื่องจากมีประวัติการมีฟันคุดอยู่ ซึ่งฟันคุดที่เป็นอยู่ อาจทำให้มีเหงือกอักเสบ จึงทำให้มีเหงือกบวม หรือเกิดฟันผุทั้งที่ตัวของฟันคุดเองหรือมีการผุของฟันซี่ข้างเคียงก็ได้ ซึ่งก็จะทำให้มีต่อมน้ำเหลืองโตได้แนะนำให้หาเวลาไปพบทันตแพทย์เพื่อรักษาอาการเหงือกอักเสบ และผ่าฟันคุดออกนะคะ เพราะการปล่อยไว้ ย่อมทำให้เกิดปัญหาหลายอย่างตามมาได้ เช่น การมีฟันผุ เกิดการละลายตัวของกระดูกรอบรากฟัน หรือเกิดเป็นถุงน้ำภายในกระดูกขากรรไกรได้ เป็นต้น